
KOMPETANSEHEVINGSPLAN 2007-2010 FOR AFT
1-2 Bemanning 2007 og 2010
	Stillingskategorier
	2007
Årsverk
	2010
Årsverk
	2007
%
	2010
%

	Professor
	0
	2
	0
	2,5

	Professor II
	0,1
	0,2
	0,1
	0,3

	Dosent
	0
	0
	0
	0

	Førsteamanuensis
	24,1
	21
	29,9
	

	Førstelektor
	7,2
	10
	9,0
	12,7

	Stipendiat
	5,6
	4
	7,0
	5,1

	Høgskolelektor
	41,5
	40,8
	51,6
	47,8

	Høgskolelærer
	2
	2
	2,5
	2,5

	Totalt
	80,5
	80
	
	

	Førstekompetanse

	Professor, dosent, 
førsteamanuensis, førstelektor
	31,4
	33,2
	39,0
	44,6


3 Iverksatte og planlagte tiltak
De siterte tiltak er fra AFTs handlingsplan for 2007. Programmene har begynt arbeidet med å vurdere hvilke fagområder som skal tilbys og hvilke kvalifikasjoner personalet må ha om noen år. Flere av AFTs ansatte kommer til å gå av med pensjon i årene fremover. 

Tiltak 18a: Plan for langsiktige kompetanseutvikling på programmene
Tiltak 18c: Rutiner for kompetanseoverføring når noen slutter

AFT har et godt renommé som en praktisk rettet ingeniørutdanning, som har tett kontakt med næringslivet. Jevnlig får vi tilbakemelding om at næringslivet er svært fornøyd med de kandidatene vi utdanner. Det viktigste ved nyansettelser er derfor å ansette personer med praktisk erfaring fra det næringsliv vi utdanner til. I tillegg vil vi at de som allerede er ansatt, skal hospitere i næringslivet. 
Tiltak 1b: Hospitering i næringslivet for minst 3 lærere
De to planlagte professorene i 2010 er to av dagens ansatte (John B. Stav og Lars E. Engvik) som har professorkvalifiseringsstipend. Når det gjelder nyansettelser av professorer, har vi problemer med at våre fagområder er de samme som på NTNU, som har høyere status som vitenskapelig arbeidssted. Flere av dem som slutter i årene fremover er førsteamanuenser. Vi skal gjøre vårt beste for å ansette folk med førstekompetanse, men det må ikke gå på bekostning av praktisk erfaring. Vi regner med at flere av våre nåværende høgskolelektorer kvalifiserer seg til førstelektorstilling de nærmeste årene, og vi skal legge til rette for at dette skal være mulig også for nyansatte.
Tiltak 9a: Sette opp fullføringsplan for professorstipendiatene
Tiltak 9b: Plan for kvalifisering av minst tre nye kandidater til førstestilling/professorat
Tiltak 9c: Professor med i stillingsannonser
Tiltak 9d: Om FoU i alle annonser for faglige stillinger

Tiltak 9e: Evne og interesse for FoU med i alle intervjuer

Generelt har vi store problemer ved rekruttering av ansatte, siden vårt lønnsnivå er dramatisk mye lavere enn i næringslivet. Det gjør ikke saken lettere at næringslivet for tiden annonserer etter folk til en rekke stillinger. 
4 Finansiering av tiltakene
Tiltak 18b: Hver budsjettenhet setter av midler til kompetanseutvikling
Tiltak 10a: Få bevilgning til minst en ny doktorgradsstipendiat
Tiltak 10b: Legge plan for frikjøp av ansatte til FoU

Tiltakene finansieres hovedsakelig over avdelingens budsjett, og programmene har et selvstendig ansvar. Professorkvalifiseringsstipendene er tildelt fra HiST, og de to kandidatene har også eksterne midler. Når det gjelder stipendiatene, så må vi ha to nye stipendiater for å ha fire stipendiater i 2010. Dette søker vi finansiert fra HiST eller NFR, i tillegg til de 25 % som finansieres av avdelingen. Forholdene skal i større grad legges til rette for at de som ønsker å arbeide med FoU kan frikjøpes noe, mot at andre underviser mer.

Dess høyere kompetanse, dess høyere lønn. Hvis HiST gjør alvor av sin lønnspolitikk vedtatt 1.2.2006, skal Høgskolen ”i større grad enn tidligere, vurdere å innplassere faglig tilsatte med førstekompetanse (professorer, førsteamanuenser og førstelektorer) i øverste del av lønnsspennet.” Fremdeles ligger AFTs førstestillinger absolutt i laveste del av lønnsspennet for denne gruppen. For høgskolelektorer er lønnsnivået til og med lavere enn i videregående skole! Å rette opp dette blir så kostbart at det forutsetter økte bevilgninger fra HiST.

